چک

چک ہندی (चक) تے (انگریزی - Chak) بھارتی ریاست اتر پردیش دے ضلع بہرائچ دا ہک دیہات ہے۔ ایہ فخر پور توں 6 کلومیٹر پچادھ تے ضلعی صدر دفاتر بہرائچ توں 21 کلومیٹر لمے وچ ہے۔ ایہ دیہات رامگدھی پنچایت، پولیس تھانہ بونڈی، ڈویلپمنٹ بلاک تاجواپور، تحصیل مہسی دے تحت ہے۔ تے چک دیہات اتر پردیش دے صدر مقام لکھنؤ توں 114 کلومیٹر دور ہے۔ دیہات دا انتظام دیہات دے ہیڈ مین دے ذریعے کیتا ویندے، جو ہک منتخب نمائندہ ہوندے۔
link=https://ur.wikipedia.org/wiki/%D9%81%D8%A7%D8%A6%D9%84:Jama_masjid_chak.jpg|thumb|چک گاؤں دےآدھی اچ  کنویں دے نال مسجد  (جامع مسجد چک)

 تاریخ 
چک دی تارخ ٻہوں پراݨی ہے، ایں دیہات دی تاریخ دیہات دی تشکیل دے وقت توں شروع تھیندی ہے۔ دیہات دے پراݨے لوک دیہات دی تاریخ دے بارے وچ معلومات حاصل کریندے رہے ہن، جیویں جو دیہات دے پراݨے لوک آہدے ہن جو دیہات دے بنݨ توں پہلے اتھاں ٻہوں ڳھاٹا جنگل ہوندا ہئی۔ ایہ تقریباً 200 سال پراݨا ہے جݙݨ ایہ دیہات ابھریا، ایں دیہات وچ پہلے ݙو یا زیادہ گھر ہن جنہاں وچوں ہک گھر ٹھاکر صاحب دا ہئی تے ݙوجھا گھر سلامت انصاری دا ہئی جیہڑا جنگل دے کنارے تے واقع ہئی۔ دیہات دا اوں ویلے کوئی سرکاری ناں کائنا ہئی، جݙݨ چندا انصاری تے اوندا بھرا کریا انصاری جیہڑا لکھنؤ دے کول کاکوری دیہات توں آئے ہن، اوہ ٹھاکر صاحب دے کول آئے۔ ٹھاکر صاحب نے چندا انصاری کوں آکھیا جو چندا بھرا، تساں ساݙے گھر دے ایں چک وچ اپݨا گھر بݨاؤ، چک یعنی میݙے کھیت وچ، چنانچہ انصاری نے ٹھاکر صاحب دے چک وچ اپݨا گھر بݨایا، ایں دیہات دا سرکاری ناں چک بݨ ڳیا۔ بعد وچ لوک مختلف جاہیں توں آئے تے اڄ ایہ ہک وݙا دیہات بݨ ڳیا ہے۔ ہندوستان دی آزادی توں پہلے ایہ دیہات ریہوا اسٹیٹ دا حصہ ہئی، جیہڑا برطانوی راج دے دوران ہک چھوٹی  آزاد شاہی ریاست ہئی۔ ریہوا شاہی ریاست دا قلعہ، جیندا صدر مقام بیدن پور وچ دریائے سریو دے کنارے تے واقع ہئی، اڄ وی موجود ہے۔

چندا انصاری دے پوہترے حفیظ الرحمن انصاری ݙسیندے ہن جیہڑے گاندھی جی نے ہندوستان چھوڑو تحریک شروع کیتی تاں چک دیہات دے ٻہوں سارے نوجواناں نے تحریک وچ ودھ چڑھ کے حصہ ڳھدا۔ حفیظ الرحمن انصاری تے روانک سلمانی اہم ہن، ایندے علاوہ جمیل الرحمن انصاری تے حبیب الرحمن انصاری نے وی اہم کردار ادا کیتا۔ جݙݨ ہندوستان کوں آزادی ملی، دیہات دے لوک ٻہوں خوش ہن۔ جݙݨ ملک آزاد تھیا، ہندوستان دیاں تمام شاہی ریاستاں ختم تھی ڳئیاں تے ملک وچ جمہوریت آ ڳئی۔ دیہات دے کجھ لوکیں نے اپݨا کاروبار شروع کیتا، کجھ لوک دیہات چھوڑ کے شہر چلیے ڳئے پیسے کماوݨ کیتے تے کجھ گھر تے کاشتکاری کرݨ لڳے۔ حبیب الرحمن انصاری نے کاٹھی دے ٹھیکے دا کم شروع کیتا، اینہہ ویلے اوں نے چک دیہات وچ ٻہوں پیسے کمائے۔ 1980 توں 90 تک حبیب الرحمن انصاری زیادہ پیسے دی وجہ توں مہاجن آکھیا ویندا ہئی، مہاجن دا مطلب ہے جیندے کول زیادہ پیسے ہوون۔ ولا آہستہ آہستہ کجھ لوک لکھنؤ، کانپور، دہلی، ممبئی، کولکتہ تے حیدرآباد دی طرف ڳئے، اتھاں انہاں نے ٻہوں چنڳا کمایا تے اپݨے مکان بݨائے تے اتھائیں رہندے ہن۔